บลจ.กรุงไทยเปิดขายหน่วยลงทุน KT-PIFเน้นลงทุนอสังหาฯ เสนอขายถึง 22 ก.ค.นี้
บลจ.กรุงไทย เปิดขายหน่วยลงทุน "พร็อพเพอร์ตี้ อินคัม ฟันด์" เน้นลงทุนในหุ้นกลุ่มอสังหาฯ เชื่อผลตอบแทน ดีกว่าบอนด์เสนอขายถึงวันที่ 22 ก.ค.นี้
13 ก.ค. 2559

นางชวินดา หาญรัตนกูล กรรมการ ผู้จัดการ บริษัทหลักทรัพย์จัดการกองทุน กรุงไทย จำกัด (มหาชน) หรือ บลจ.กรุงไทย เปิดเผยว่า บริษัทเปิดจำหน่าย กองทุนเปิดกรุงไทยพร็อพเพอร์ตี้ อินคัม ฟันด์ เสนอขายถึงวันที่ 22 ก.ค.นี้ เน้นลงทุนในหลักทรัพย์ที่อยู่ในหมวดอุตสาหกรรมอสังหาริมทรัพย์ และโครงสร้างพื้นฐาน รวมถึงกองทุนรวม โครงสร้างพื้นฐาน และเปิดโอกาส ให้ลงทุนในหุ้นกลุ่มอสังหาริมทรัพย์
กองทุนสามารถลงทุนได้ทั้งในและต่างประเทศ จำกัดการลงทุนใน ต่างประเทศไม่เกิน 79% ของมูลค่าทรัพย์สินสุทธิ และช่วงแรกกองทุน จะเน้นลงทุนในประเทศไทยเป็นหลัก
สาเหตุที่กองทุนดังกล่าวมีความ น่าสนใจเนื่องจาก ผู้ลงทุนมีโอกาส รับผลตอบแทนที่น่าสนใจเมื่อ เทียบกับตราสารหนี้ ซึ่งหากพิจารณา จากผลตอบแทนเงินปันผล จากสถิติ ย้อนหลัง 6 ปี ของกองทุนรวมอสังหาริมทรัพย์ และกองทรัสต์เพื่อการลงทุนในอสังหาริมทรัพย์เท่ากับ 6% มากกว่าการลงทุนในพันธบัตรรัฐบาลอายุ 10 ปี นับจากพ.ค. 2553-2559 ซึ่งได้ผลตอบแทน 3.32%
ทั้งนี้จากสถิติย้อนหลัง 6 ปี พบว่า การลงทุนในกองทุนอสังหาฯ รีท และกองทุนโครงสร้างมีความผันผวน น้อยกว่าหุ้น โดยกองทุนและกองทรัสต์ มีค่าส่วนเบี่ยงเบนมาตรฐานย้อนหลัง ของราคาอยู่ที่ 6.7% ต่อปี เมื่อเทียบกับหุ้น ซึ่งอยู่ที่ 16.2% ต่อปี ทำให้การลงทุน ในกองทุนอสังหาฯและกองทรัสต์ฯมีความน่าสนใจเมื่อเปรียบเทียบ ผลตอบแทนปรับด้วยความเสี่ยง